Document ID: 31998R0419

KOMISSION ASETUS (EY) N:o 419/98,
annettu 20 päivänä helmikuuta 1998,
voin ja kerman markkinoiden interventioiden soveltamista koskevista yksityiskohtaisista säännöistä annetun asetuksen (EY) N:o 454/95 ja rasvattoman maitojauheen julkisen varastoinnin soveltamista koskevista yksityiskohtaisista säännöistä annetun asetuksen (EY) N:o 322/96 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1587/96 (2), ja erityisesti sen 6 artiklan 6 kohdan ja 7 artiklan 5 kohdan,
sekä katsoo, että
komission asetuksen (EY) N:o 454/95 (3), sellaisena kuin se on viimeksi muutettuna asetuksella (EY) N:o 418/98 (4), 5 artiklan 3 kohdassa vahvistetaan varastointikustannukset, jotka myyjän on hyvitettävä, jos interventioon tarjottu voi ei täytä mainitun asetuksen 2 artiklassa vahvistettuja vaatimuksia; näiden määrien ja interventioelimen Euroopan maatalouden ohjaus- ja tukirahastolle (EMOTR) hyvittämien määrien välisen yhteyden varmistamiseksi on syytä viitata määriin, joista säädetään interventioelimien suorittamaan maataloustuotteiden ostoon, varastointiin ja myyntiin johtavia interventiotoimenpiteitä koskevista kirjanpitosäännöistä 12 päivänä joulukuuta 1990 annetussa komission asetuksessa (ETY) N:o 3597/90 (5), sellaisena kuin se on viimeksi muutettuna asetuksella (EY) N:o 1392/97 (6),
komission asetuksen (EY) N:o 322/96 (7), sellaisena kuin se on viimeksi muutettuna asetuksella (EY) N:o 94/97 (8), 4 artiklan 6 kohdassa viitataan asetuksen (ETY) N:o 3597/90 7 artiklan 2 kohtaan niiden varastointi- ja rahoituskustannusten osalta, jotka myyjän on hyvitettävä, jos tarjottu maitojauhe ei täytä 1 artiklan 1 kohdassa vahvistettuja vaatimuksia; on syytä poistaa viittaus rahoituskustannuksiin aiheettomana tässä yhteydessä, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 454/95 5 artiklan 3 kohdan toinen alakohta ja asetuksen (EY) N:o 322/96 4 artiklan 6 kohdan toinen alakohta seuraavasti:
"Maksettavat varastointikustannukset ovat ne kustannukset, jotka interventioelin hyvittää Euroopan maatalouden ohjaus- ja tukirahaston (EMOTR) tukiosaston tilille komission asetuksen (ETY) N:o 3597/90 7 artiklan 2 kohdan a ja b alakohdan mukaisesti."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä helmikuuta 1998.

Labels: 3
17